**Ministru kabineta noteikumu projekta “Noziedzīgi iegūtu līdzekļu novēršanas dienesta nolikums” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projektā “Noziedzīgi iegūtu līdzekļu novēršanas dienesta nolikums” (turpmāk – projekts) ir regulēti šādi jautājumi, proti, Noziedzīgi iegūtu līdzekļu legalizācijas novēršanas dienesta (turpmāk — Kontroles dienests) padotības īstenošana, Kontroles dienesta funkcijas, uzdevumi un kompetence, kārtība, kādā sniedzami pārskati par Kontroles dienesta funkciju pildīšanu un līdzekļu izmantošanu, Kontroles dienesta darbības tiesiskuma nodrošināšanas mehānisms, iestāde vai pārvaldes amatpersona, kurai privātpersona var apstrīdēt administratīvo aktu vai faktisko rīcību, un citi jautājumi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts pārvaldes iekārtas likuma 16.panta pirmā daļa un Noziedzīgi iegūtu līdzekļu legalizācijas un terorisma finansēšanas novēršanas likuma (turpmāk – Likums) pārejas noteikumu 34.punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019.gada 1.janvārī stājās spēkā grozījumi likumā, kas vienlaikus paredz izveidot jaunu tiešās pārvaldes iestādi - Kontroles dienestu. Saskaņā ar Valsts pārvaldes iekārtas likuma 16.panta pirmo daļu tiešās pārvaldes iestādes darbību reglamentē Ministru kabineta apstiprināts nolikums. Likuma pārejas noteikumu 34.punkts paredz, ka Ministru kabinets izdod Kontroles dienesta nolikumu līdz 2019. gada 1. martam. Proti, Kontroles dienests ir Ministru kabineta pārraudzībā esoša tiešās pārvaldes iestāde, kas saskaņā ar šo likumu veic neparastu un aizdomīgu darījumu kontroli un iegūst, saņem, reģistrē, apstrādā, apkopo, uzglabā, analizē un sniedz pirmstiesas izmeklēšanas iestādēm, prokuratūrai un tiesai informāciju, kuru var izmantot noziedzīgi iegūtu līdzekļu legalizācijas, terorisma finansēšanas vai šo darbību mēģinājuma, vai cita ar to saistīta noziedzīga nodarījuma novēršanai, atklāšanai, pirmstiesas kriminālprocesam vai iztiesāšanai. Ministru kabinets institucionālo pārraudzību īsteno ar iekšlietu ministra starpniecību. Lai nodrošinātu Kontroles dienesta neatkarību, saskaņā ar Likuma 50.panta ceturto daļu iekšlietu ministra pārraudzība neattiecas uz Kontroles dienestam noteikto uzdevumu un tiesību īstenošanu, kā arī Kontroles dienesta iekšējās organizācijas jautājumiem, tostarp iekšējo normatīvo aktu izdošanu, uzziņas sagatavošanu un lēmumiem, kuri attiecas uz nodarbinātajiem. Līdz ar to projektā ir noteikts, ka Kontroles dienesta reglaments pirms tā izdošanas ir saskaņojams ar Ministru prezidentu.Attiecīgi tiesiskais regulējums, kas nosaka Kontroles dienesta funkcijas un kompetenci, ir iekļauts Likumā. Līdz ar to projektā ir ietverta norāde, ka Kontroles dienests veic Likumā noteiktās funkcijas un ka tas savā darbībā ievēro tajā un citos normatīvajos aktos noteiktās tiesības un pienākumus.Saskaņā ar Likuma 50.1 panta pirmo daļu Kontroles dienestu vada un pārstāv tā priekšnieks. Kontroles dienesta priekšnieka prombūtnes laikā viņa pienākumus pilda Kontroles dienesta priekšnieka vietnieks un viņam šajā laikā ir tādas pašas pilnvaras kā priekšniekam. Ņemot vērā minēto, kā arī to, ka Kontroles dienesta priekšniekam ir divi vietnieki (vietnieks pamatfunkciju jautājumos un vietnieks administratīvajos un stratēģiskās komunikācijas jautājumos), projektā ir noteikts, ka Kontroles dienesta priekšnieka prombūtnes laikā viņa pienākumu pilda Kontroles dienesta priekšnieka vietnieks pamatfunkcijas jautājumos. Savukārt Kontroles dienesta priekšnieka un Kontroles dienesta priekšnieka vietnieka pamatfunkciju jautājumos vienlaicīgas prombūtnes laikā, Kontroles dienesta priekšnieka pienākumus pilda Kontroles dienesta priekšnieka vietnieks administratīvajos un stratēģiskās komunikācijas jautājumos.Kā arī saskaņā ar projektu Kontroles dienesta priekšniekam var būt pakļautas struktūrvienības un tam var būt palīgi un padomnieki.Attiecīgi par Kontroles dienesta darbības tiesiskuma nodrošināšanas mehānismu un pārskatu par Kontroles dienesta darbības iesniegšanu, norādām, ka saskaņā ar Administratīvā procesa likuma 76.panta otro daļu administratīvo aktu var apstrīdēt padotības kārtībā augstākā iestādē. Likumā vai Ministru kabineta noteikumos var būt noteikta cita iestāde, kurā attiecīgo administratīvo aktu var apstrīdēt. Ja tādas nav vai tā ir Ministru kabinets, administratīvo aktu var apstrīdēt tajā iestādē, kura izdevusi šo aktu, vai uzreiz pārsūdzēt tiesā. Līdz ar to projektā ir noteikts, ka Kontroles dienesta priekšnieks pieņem lēmumu par privātpersonas apstrīdēto Kontroles dienesta amatpersonas izdoto administratīvo aktu vai pārvaldes amatpersonas faktisko rīcību, ja likumos vai Ministru kabineta noteikumos nav noteikts citādi. Savukārt Kontroles dienesta priekšnieka izdotos administratīvos aktus un faktisko rīcību privātpersona var pārsūdzēt tiesā.Vienlaikus norādām, ka Likuma 32.1pants paredz Kontroles dienestam tiesības izdot rīkojumu par līdzekļu iesaldēšanu, kas saskaņā ar Likuma 34.pantu ir apstrīdams īpaši pilnvarotam prokuroram. Līdz ar to projekts paredz, ka Kontroles dienesta amatpersonas izdoto rīkojumu par līdzekļu iesaldēšanu var apstrīdēt īpaši pilnvarotam prokuroram.Savukārt pārskatu veidus, saturu, apjomu un publicēšanas kārtību nosaka dažādi ārējie normatīvie akti. Proti, Likuma par budžetu un finanšu vadību 14. panta trešā daļa paredz, ka, lai informētu sabiedrību par iestādes darbības mērķiem un rezultātiem, kā arī par piešķirto valsts budžeta līdzekļu izlietošanu iepriekšējā gadā, centrālās valsts iestādes līdz pārskata gadam sekojošā gada 1. jūlijam sagatavo gada publiskos pārskatus un mēneša laikā pēc sagatavošanas publicē tos savā mājaslapā internetā. Ministru kabinets nosaka gada publiskā pārskata saturu un sagatavošanas kārtību. Šī kārtība ir noteikta Ministru kabineta 2010. gada 5. maija noteikumos Nr. 413 “Noteikumi par gada publiskajiem pārskatiem”. Tāpat arī pienākums iesniegt ziņojumus Saeimai, Ministru kabinetam un Finanšu sektora attīstības padomei par Kontroles dienesta darbību ir noteikts Likuma 50.1panta septītās daļas 5.punktā, proti, Kontroles dienesta priekšnieks ne retāk kā reizi gadā iesniedz Ministru kabinetam, Saeimai un Finanšu sektora attīstības padomei ziņojumu par Kontroles dienesta darbības rezultātiem iepriekšējā kalendāra gadā, personālpolitikas attīstību un budžeta līdzekļu izlietojumu. Līdz ar to projektā ir noteikts, ka publiskos pārskatus un ziņojumus par Kontroles dienesta darbību un piešķirto budžeta līdzekļu izlietojumu Kontroles dienests sniedz normatīvajos aktos noteiktajā kārtībā. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kontroles dienesta nodarbinātie. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kontroles dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekmes uz pārvaldes funkcijām un institucionālo struktūru, jaunu institūciju izveide, esošu institūciju likvidācija vai reorganizācija nav nepieciešama |
| 3. | Cita informācija | Nav |

Ministru prezidents Arturs Krišjānis Kariņš

Iekšlietu ministrs Sandis Ģirģens

Iesniedzējs:

Iekšlietu ministrs Sandis Ģirģens

Vīza: valsts sekretārs Dimitrijs Trofimovs

15.02.2019. 16:00

1061

D.Radzeviča

67219418, dace.radzevica@iem.gov.lv